CELEX: 32016R2120
Language: sk
Date: 2016-12-02 00:00:00
Title: Vykonávacie nariadenie Komisie (EÚ) 2016/2120 z 2. decembra 2016, ktorým sa mení nariadenie (ES) č. 1033/2006, pokiaľ ide o ustanovenia uvedené v článku 3 ods. 1 (Text s významom pre EHP )

3.12.2016   
            
            
               SK
            
            
               Úradný vestník Európskej únie
            
            
               L 329/70
            
         VYKONÁVACIE NARIADENIE KOMISIE (EÚ) 2016/2120
   z 2. decembra 2016,
   ktorým sa mení nariadenie (ES) č. 1033/2006, pokiaľ ide o ustanovenia uvedené v článku 3 ods. 1
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 552/2004 z 10. marca 2004 o interoperabilite siete manažmentu letovej prevádzky v Európe (nariadenie o interoperabilite) (1), a najmä na jeho článok 3 ods. 5,
   Po konzultácii s Výborom pre jednotné európske nebo,
   keďže:
   
               (1)
            
            
               Článok 2 ods. 2 bod 16 nariadenia Komisie (ES) č. 1033/2006 (2) obsahuje odkaz na vymedzenie pojmov stanovené vo zväzku 1 Postupov leteckých navigačných služieb Medzinárodnej organizácie civilného letectva (ICAO) – Prevádzka lietadiel (PANS-OPS, dokument č. 8168) a presnejšie na jeho štvrté vydanie z roku 1993, ktoré obsahuje zmenu č. 13. Od prijatia nariadenia (ES) č. 1033/2006 ICAO zmenila uvedený dokument a prijala jeho piate vydanie z roku 2006, ktoré obsahuje zmenu č. 6.
            
         
               (2)
            
            
               Príloha k nariadeniu (ES) č. 1033/2006 obsahuje odkaz na ustanovenia prílohy 2 k dokumentu ICAO – Pravidlá lietania a presnejšie na jej 10. vydanie z júla 2005 vrátane všetkých zmien až po č. 42. Od prijatia vykonávacieho nariadenia Komisie (EÚ) č. 428/2013 (3) sa začali uplatňovať spoločné pravidlá lietania, prijaté vykonávacím nariadením Komisie (EÚ) č. 923/2012 (4), a nedávno boli ďalej aktualizované vykonávacím nariadením Komisie (EÚ) 2016/1185 (5). Tieto spoločné pravidlá lietania sa predovšetkým v oddiele 4 prílohy k vykonávaciemu nariadeniu (EÚ) č. 923/2012 týkajú najmä ustanovení súvisiacich s letovými plánmi, čím sa nahradili predchádzajúce odkazy na prílohu 2 k dokumentu ICAO.
            
         
               (3)
            
            
               Príloha k nariadeniu (ES) č. 1033/2006 obsahuje odkaz na ustanovenia Postupov leteckých navigačných služieb ICAO – Manažment letovej prevádzky (PANS-ATM, dokument č. 4444) a presnejšie na ich 15. vydanie z roku 2007, ktoré obsahuje zmenu č. 4. Od prijatia vykonávacieho nariadenia (EÚ) č. 428/2013 ICAO zmenila uvedený dokument, ktorý najnovšie obsahuje zmenu č. 6. Príloha k nariadeniu (ES) č. 1033/2006 obsahuje odkaz aj na ustanovenia Regionálnych doplnkových postupov ICAO (dokument č. 7030) a presnejšie na ich piate vydanie z júla 2008, ktoré obsahuje zmenu č. 7. Od prijatia vykonávacieho nariadenia (EÚ) č. 428/2013 ICAO zmenila uvedený dokument, ktorý najnovšie obsahuje zmenu č. 9.
            
         
               (4)
            
            
               Odkazy v nariadení (ES) č. 1033/2006 na prílohu 2 dokumentu ICAO, dokument č. 8168, dokument č. 4444 a dokument č. 7030 by sa mali aktualizovať s cieľom umožniť členským štátom, aby dodržiavali svoje medzinárodné právne záväzky a zabezpečili súlad s medzinárodným regulačným rámcom ICAO.
            
         
               (5)
            
            
               Nariadenie (ES) č. 1033/2006 by sa preto malo zodpovedajúcim spôsobom zmeniť,
            
         PRIJALA TOTO NARIADENIE:
   Článok 1
   Nariadenie (ES) č. 1033/2006 sa mení takto:
   
               1.
            
            
               V článku 2 ods. 2 sa bod 16 nahrádza takto:
               
                           „16.
                        
                        
                           ‚terminálne postupy‘ sú štandardné prístrojové odlety a prílety, tak ako sú definované v Postupoch leteckých navigačných služieb ICAO – Prevádzka lietadiel (PANS-OPS, dokument č. 8168 – zväzok 1 – piate vydanie – 2006, ktoré obsahuje všetky zmenu až po č. 6).“;
                        
                     
         
               2.
            
            
               Príloha sa nahrádza textom uvedeným v prílohe k tomuto nariadeniu.
            
         Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 2. decembra 2016
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 96, 31.3.2004, s. 26.
   
      (2)  Nariadenie Komisie (ES) č. 1033/2006 zo 4. júla 2006, ktorým sa ustanovujú požiadavky na postupy pre letové plány v predletovej fáze pre jednotný európsky vzdušný priestor (Ú. v. EÚ L 186, 7.7.2006, s. 46).
   
      (3)  Vykonávacie nariadenie Komisie (EÚ) č. 428/2013 z 8. mája 2013, ktorým sa mení a dopĺňa nariadenie (ES) č. 1033/2006, pokiaľ ide o ustanovenia ICAO uvedené v článku 3 ods. 1, a ktorým sa zrušuje nariadenie (EÚ) č. 929/2010 (Ú. v. EÚ L 127, 9.5.2013, s. 23).
   
      (4)  Vykonávacie nariadenie Komisie (EÚ) č. 923/2012 z 26. septembra 2012, ktorým sa stanovujú spoločné pravidlá lietania a prevádzkové ustanovenia týkajúce sa služieb a postupov v letovej prevádzke a ktorým sa mení a dopĺňa vykonávacie nariadenie (EÚ) č. 1035/2011 a nariadenia (ES) č. 1265/2007, (ES) č. 1794/2006, (ES) č. 730/2006, (ES) č. 1033/2006 a (EÚ) č. 255/2010 (Ú. v. EÚ L 281, 13.10.2012, s. 1).
   
      (5)  Vykonávacie nariadenie Komisie (EÚ) 2016/1185 z 20. júla 2016, ktorým sa mení vykonávacie nariadenie (EÚ) č. 923/2012, pokiaľ ide o aktualizáciu a doplnenie spoločných pravidiel lietania a prevádzkových ustanovení týkajúcich sa služieb a postupov v letovej prevádzke (SERA časť C), a ktorým sa zrušuje nariadenie (ES) č. 730/2006 (Ú. v. EÚ L 196, 21.7.2016, s. 3).
   
      PRÍLOHA
      
         
            „PRÍLOHA
            
               Ustanovenia uvedené v článku 3 ods. 1
            
            
                     
                        1.
                     
                     
                        Oddiel 4 prílohy k vykonávaciemu nariadeniu Komisie (EÚ) č. 923/2012 (1).
                     
                  
                     
                        2.
                     
                     
                        Kapitola 4 oddiel 4.4 (Letové plány) a kapitola 11 ods. 11.4.2.2 (Správy o pohybe) dokumentu ICAO 4444, PANS-ATM (15. vydanie z roku 2007 vrátane všetkých zmien až po č. 6).
                     
                  
                     
                        3.
                     
                     
                        Kapitola 2 (Letové plány) a kapitola 6 ods. 6.12.3 (Odhady času letu na hranicu) Regionálnych doplnkových postupov, dokument č. 7030, Európske regionálne doplnkové postupy (5. vydanie z roku 2008 vrátane všetkých zmien až po č. 9).
                     
                  
      
      
         (1)  Vykonávacie nariadenie Komisie (EÚ) č. 923/2012 z 26. septembra 2012, ktorým sa stanovujú spoločné pravidlá lietania a prevádzkové ustanovenia týkajúce sa služieb a postupov v letovej prevádzke a ktorým sa mení a dopĺňa vykonávacie nariadenie (EÚ) č. 1035/2011 a nariadenia (ES) č. 1265/2007, (ES) č. 1794/2006, (ES) č. 730/2006, (ES) č. 1033/2006 a (EÚ) č. 255/2010 (Ú. v. EÚ L 281, 13.10.2012, s. 1).“